stanford-oval/wikipedia huggingface dataset:
Formula 1 -kausi 2018

Formula 1 -kausi 2018 oli Formula 1 -sarjan 69. maailmanmestaruuskausi. Kaudella ajettiin 21 osakilpailua. Lewis Hamilton lähti kauteen hallitsevana kuljettajien maailmanmestarina ja Mercedes hallitsevana valmistajien maailmanmestarina. Sekä Hamilton että Mercedes uusivat mestaruutensa. Kansalaisuuden mukaan laskettuna suomalaiset kuljettajat keräsivät eniten pisteitä.
Lewis Hamilton, kauden 2018 kuljettajien maailmanmestari.
Tallit ja kuljettajat > Uudet kuljettajat

Charles Leclerc debytoi Sauberin kilpakuljettajana.
Sergei Sirotkin debytoi Williamsin kilpakuljettajana.
Tallit ja kuljettajat > Poistuneet kuljettajat

Felipe Massa lopetti Formula 1 -uransa kauteen 2017.
Pascal Wehrlein jäi ilman kilpakuljettajan paikkaa ja siirtyi DTM-sarjaan.
Sääntömuutokset > Säännöksiä

Ennen kautta tehtävien testien määrä vähenee seitsemään päivään, kun taas 2017 Bahrainissa kesken kauden järjestetty testi siirretään Barcelonaan.
Formula 1-auton ohjaamon yläpuolelle asennettiin kuljettajien päätä suojaava HALO-järjestelmä.
Kuivan kelin rengasseosten väritunnusten määrä kasvaa viidestä erilaisesta seitsemään, kun Pirelli ottaa käyttöön hyperpehmeän ja superkovan seoksen.
T-siivet ja hainevän muotoiset siivenosat sekä moottorinsuojakuoret on kielletty.
Auton aerodynamiikan suorituskykyä kierrosten aikana muuttavat jousitusjärjestelmät on kielletty.
Kuljettajat saavat käyttää kauden aikana kolmea moottoria ilman rangaistuksia.
Sääntömuutokset > Rengasseokset

| Rengasseos | Väri | Renkaat | Rengasseos | Väri | Renkaat | Rengasseos | Väri | Renkaat |
| --- | --- | --- | --- | --- | --- | --- | --- | --- |
| Hyperpehmeä | Pinkki |  | Pehmeä | Keltainen |  | Superkova | Oranssi |  |
| Ultrapehmeä | Violetti |  | Keskikova | Valkoinen |  | Välikeli | Vihreä |  |
| Superpehmeä | Punainen |  | Kova | Vaaleansininen |  | Sadekeli | Sininen |  |
Yhteenveto > Autojen julkaisupäivät

| Talli | Runko | Julkaisupäivä | Julkaisupaikka |
| --- | --- | --- | --- |
|  Haas | VF-18 | 14. helmikuuta | Internet |
|  Williams | FW41 | 15. helmikuuta | Lontoo, Iso-Britannia |
|  Red Bull Racing | RB14 | 19. helmikuuta | Silverstone, Iso-Britannia |
|  Sauber | C37 | 20. helmikuuta | Internet |
|  Renault | R.S.18 | 20. helmikuuta | Internet |
|  Mercedes | F1 W09 EQ Power+ | 22. helmikuuta | Silverstone, Iso-Britannia |
|  Ferrari | SF71H | 22. helmikuuta | Internet |
|  McLaren | MCL33 | 23. helmikuuta | Internet |
|  Toro Rosso | STR13 | 26. helmikuuta | Barcelona, Espanja |
|  Force India | VJM11 | 26. helmikuuta | Barcelona, Espanja |
Huom! Järjestys julkaisupäivämäärän mukaan.
Yhteenveto > Talvitestit

Kauden 2018 talvitestit järjestettiin Barcelonassa Espanjassa 26. helmikuuta – 1. maaliskuuta ja 6. maaliskuuta – 9. maaliskuuta. Testeissä nopeimmin ajoivat Red Bull (Daniel Ricciardo testipäivät 1 ja 6), Ferrari (Sebastian Vettel testipäivät 2, 5 ja 7; Kimi Räikkönen testipäivä 8) ja Mercedes (Lewis Hamilton testipäivä 4). Ensimmäisen testiosion aikana Barcelonan radalla oli vaihtelevia testiolosuhteita, kun tallit joutuivat testaamaan kylmissä ja kosteissa olosuhteissa. Kolmannen testipäivän kylmissä olosuhteissa radan yläpuolelle kerääntyi lumipilviä ja rata peittyi paksuun lumikerrokseen (McLarenin Fernando Alonso oli ainoa, joka ajoi kierrosajan).
Tulokset > DHL Fastest Pit Stop Award

Ferrari ajoi kauden aikana eniten nopeimpia varikkopysähdyksiä (7), mutta kaudesta 2017 lähtien DHL on laskenut varikkopysähdykset MM-pisteinä, jolloin kyseisellä järjestelmällä DHL:n Nopein varikkopysähdys -palkinnon (engl. DHL Fastest Pit Stop Award) sai Red Bull Racing 466 MM-pisteellä.
| Nro>  | Kilpailu | Kuljettaja | Talli | Nopein  varikkopysähdys | Raportti |
| --- | --- | --- | --- | --- | --- |
| 1 |  Australian Grand Prix |  Max Verstappen (1.) |  Red Bull Racing (1.) | 2,15 s | Raportti |
| 2 |  Bahrainin Grand Prix |  Sebastian Vettel (1.) |  Ferrari (1.) | 2,24 s | Raportti |
| 3 |  Kiinan Grand Prix |  Valtteri Bottas (1.) |  Mercedes (1.) | 2,15 s | Raportti |
| 4 |  Azerbaidžanin Grand Prix |  Lance Stroll (1.) |  Williams (1.) | 2,18 s | Raportti |
| 5 |  Espanjan Grand Prix |  Daniel Ricciardo (1.) |  Red Bull Racing (2.) | 2,26 s | Raportti |
| 6 |  Monacon Grand Prix |  Charles Leclerc (1.) |  Sauber (1.) | 2,21 s | Raportti |
| 7 |  Kanadan Grand Prix |  Marcus Ericsson (1.) |  Sauber (2.) | 2,37 s | Raportti |
| 8 |  Ranskan Grand Prix |  Marcus Ericsson (2.) |  Sauber (3.) | 2,32 s | Raportti |
| 9 |  Itävallan Grand Prix |  Daniel Ricciardo (2.) |  Red Bull Racing (3.) | 2,18 s | Raportti |
| 10 |  Britannian Grand Prix |  Daniel Ricciardo (3.) |  Red Bull Racing (4.) | 2,26 s | Raportti |
| 11 |  Saksan Grand Prix |  Sebastian Vettel (2.) |  Ferrari (2.) | 2,09 s | Raportti |
| 12 |  Unkarin Grand Prix |  Sergei Sirotkin (1.) |  Williams (2.) | 2,10 s | Raportti |
| 13 |  Belgian Grand Prix |  Sebastian Vettel (3.) |  Ferrari (3.) | 2,29 s | Raportti |
| 14 |  Italian Grand Prix |  Kimi Räikkönen (1.) |  Ferrari (4.) | 2,20 s | Raportti |
| 15 |  Singaporen Grand Prix |  Lance Stroll (2.) |  Williams (3.) | 2,20 s | Raportti |
| 16 |  Venäjän Grand Prix |  Lance Stroll (3.) |  Williams (4.) | 2,36 s | Raportti |
| 17 |  Japanin Grand Prix |  Kimi Räikkönen (2.) |  Ferrari (5.) | 2,24 s | Raportti |
| 18 |  Yhdysvaltain Grand Prix |  Valtteri Bottas (2.) |  Mercedes (2.) | 2,28 s | Raportti |
| 19 |  Meksikon Grand Prix |  Sebastian Vettel (4.) |  Ferrari (6.) | 2,15 s | Raportti |
| 20 |  Brasilian Grand Prix |  Sebastian Vettel (5.) |  Ferrari (7.) | 1,97 s | Raportti |
| 21 |  Abu Dhabin Grand Prix |  Max Verstappen (2.) |  Red Bull Racing (5.) | 2,08 s | Raportti |
Televisiointi

Suomessa Formula 1 -lähetyksiä esittää kaudella 2018 maksutelevisiokanava C More Max.
Televisiointi > C More -studio

Selostaja:
Niki Juusela
Studioisäntä:
Tomi Tuominen
Ville Lepistö
Asiantuntijat:
Ossi Oikarinen
Mika Salo
Toni Vilander
Tommi Pärmäkoski
Aaro Vainio
Niko Kari
Marko Koiranen
Teemu Suninen
Anssi Rantasalo
Varikkotoimittaja:
Mervi Kallio
Peli

F1 2018
Aiheesta muualla

Kuvia tai muita tiedostoja aiheesta Formula 1 -kausi 2018 Wikimedia Commonsissa
| n k Formula 1 -kaudet |
| --- | --- |
1950-luku:  1950  1951  1952  1953  1954  1955  1956  1957  1958  1959 
1960-luku:  1960  1961  1962  1963  1964  1965  1966  1967  1968  1969 
1970-luku:  1970  1971  1972  1973  1974  1975  1976  1977  1978  1979 
1980-luku:  1980  1981  1982  1983  1984  1985  1986  1987  1988  1989 
1990-luku:  1990  1991  1992  1993  1994  1995  1996  1997  1998  1999 
2000-luku:  2000  2001  2002  2003  2004  2005  2006  2007  2008  2009 
2010-luku:  2010  2011  2012  2013  2014  2015  2016  2017  2018  2019 
2020-luku:  2020  2021  2022  2023  2024  2025 
| n k Osakilpailut Formula 1 -kaudella 2018 |
| --- | --- |
 Australia  Bahrain  Kiina  Azerbaidžan  Espanja  Monaco  Kanada  Ranska  Itävalta  Britannia  Saksa  Unkari  Belgia  Italia  Singapore  Venäjä  Japani  Yhdysvallat  Meksiko  Brasilia  Abu Dhabi
Maat joissa järjestetaan Grand Prix on merkitty vihreällä, ja radat on merkitty mustalla pisteellä. Aiemmin kisoja järjestäneet maat on merkitty tummanharmaalla, ja aiemmat radat valkoisella pisteellä.
Petrus Johannes Olivi

Petrus Johannes Olivi (ransk. Pierre Jean Olivi; myös Pierre Déjean) (1248 – 14. maaliskuuta 1298) oli ranskalainen fransiskaanien sääntökuntaan kuulunut skolastinen filosofi ja teologi. Vaikka hän kuoli vakaana katolisen uskon harjoittajana, hänestä tuli kiistelty ja harhaoppisena pidetty hahmo fransiskaanien köyhyyskiistassa 1300-luvun alussa. Tämä oli seurausta siitä, että Olivi katsoi fransiskaanien köyhyyslupauksen sisältävän myös köyhyyden usus pauper eli hyödykkeiden rajoitetun käytön suhteen. Monet hänen aikansa fransiskaanit katsoivat kyllä, että usus pauper oli keskeinen osa fransiskaanien elämäntapaa, mutta olivat erimielisiä siitä, että se olisi osa itse köyhyyslupausta. Olivin antama tuki äärimmäiselle tulkinnalle kirkollisesta köyhyydestä oli keskeisellä sijalla niiden ryhmien ajattelussa, jotka alettiin tuntea nimellä fraticellilähde?.
Elämä

Olivi syntyi Sérignanissa, Béziersin hiippakunnassa vuonna 1248 tai 1249. Hän liittyi fransiskaaneihin Béziersissä kaksitoistavuotiaana. Myöhemmin hän opiskeli Pariisin yliopistossa. Palattuaan kotiseudulleen hän tuli pian tunnetuksi sääntökunnan sääntöjen tiukkana noudattajana ja teologisena oppineena.lähde?
Kun paavi Nikolaus III valmisteli bullaansa "Exiit Qui Seminat" (1279), tuolloin Roomassa ollutta Olivia pyydettiin ilmaisemaan mielipiteensä koskien fransiskaanien näkemyksiä köyhyydestä (usus pauper). Tuohon aikaan provencelaisissa luostareissa oli käynnissä kiista säännön tiukemman ja väljemmän tulkinnan kannattajien välillä. Olivista tuli pian tiukemman kannan kannattajien puhemies, ja hän sai osakseen paljon vastustusta yhteisöltä. Strasbourgin tuomiokapituli syytti häntä harhaoppisuudesta vuonna 1282. Seitsemän Sorbonnen yliopistossa opiskellutta munkkiveljeä tutki hänen oppiaan (Anal. Franc., III, 374-75), ja niistä sensuroitiin 34 väittämää. Vuonna 1283 Olivin teokset takavarikoitiin.lähde?
Olivi puolusti itseään useissa vastineissa (1283-85). Lopulta Montpellier’n tuomiokapituli teki päätöksen hänen edukseen vuonna 1287. Matteus Aquaspartalainen lähetti hänet teologian opettajaksi Santa Crocen luostariin Firenzeen. Matteuksen seuraaja Raymond Gaufredi lähetti hänet puolestaan opettajaksi Montpellier’hen. Olivi puolusti itseään edelleen, ilmeisesti menestyksekkäästi, Pariisin tuomiokapitulissa vuonna 1292. Hän vietti elämänsä viimeiset vuodet luostarissa Narbonnessa.lähde?
Perintö ja kiistat

Olivin kuolema ei tuonut rauhaa kiistassa. Hänen ystävänsä, sekä munkkiveljet että maallikot, osoittivat hänelle suurta kunnioitusta ja kunnioittivat tämän hautaa kuin pyhimyksen hautapaikkaa. Lyonin tuomiokapituli sen sijaan määräsi vuonna 1299 hänen kirjoituksensa koottavaksi ja poltettavaksi harhaoppisina. Wienin kirkolliskokous määritteli vuonna 1312 dekretaalissa "Fidei catholicae fundamento" (Bull. Franc., V, 86) katolisen opin Olivin kolmea opetusta vastaan, kuitenkaan mainitsematta opinkohtien alkuperää. Nämä kolme opinkohtaa koskivat hetkeä, jolloin Kristuksen ruumis puhkaistiin keihäällä; tapaa, jolla sielu liittyy ruumiiseen; sekä lapsikastetta.lähde?
Vuonna 1318 munkkiveljet tuhosivat Olivin haudan. Seuraavana vuonna Marseillen tuomiokapituli julisti täydellisen kiellon hänen kirjoituksilleen, ja erityinen teologien muodostama komitea tutki hänen Ilmestyskirjaa käsitelleen teoksensa Postilla in Apocalypsim. Teoksesta poimittiin 60 lausetta, jotka olivat enimmäkseen Joachim Fiorelaisen opin äärimmäisiä tulkintoja. Paavi Johannes XXII tuomitsi kyseiset lauseet todella vasta vuonna 1326, kun keisari Ludvig IV Baijerilainen oli käyttänyt Olivin teoksia Sachsenhausenin vetoomuksessaan vuonna 1324.lähde?
Isä Ehrle on katsonut, ettei Olivi ollut sellainen jumalaton harhaoppinen, jollaiseksi tämä keskiajan lähteissä usein kuvataan, ja huomauttaa, että tämän teologisten oppien tuomitsemissa oli kyse lähinnä äärimmäisen köyhyyden ja Olivin ajamien uudistusten vastustajien taktisesta vedosta. Muilta osin Olivi seurasi monissa kohdissa Bonaventuran opetuksia.
Teokset

Ehrle on jakanut Olivin lukuisat mutta monilta osin toimittamattomat teokset kolmeen luokkaan:
Spekulatiiviset teokset, mm.:
Quaestiones, filosofisia ja teologisia kysymyksiä käsitellyt teos. Teos on painettu Venetsiassa vuonna 1509; tämä laitos sisältää myös Olivin puolustuksen Pariisin teologeja vastaan vuosina 1283-85.
Sentenssien kommentaari
De Sacramentis
Eksegeettiset teokset, mm.:
Postillat: Postilla in Cant. Canticorum, Super Genesim, Job, Psalterium, Proverbia, Ecclesiasten, Lamentationes, Jeremiae, Ezechielem, Prophetas minores, Quatuor Evangelia, Ep. ad Romanos, ad Corinthios, in epistolas Canonicas, in Apocalypsim
Viisi pientä tutkielmaa, jotka on painettu Bonaventuran nimellä (Bonelli, "Suppl. ad. op. S. Bonaventurae", Trento, 1772-73; I, 23-49, 282-347, 348-74; II, 1038-52, 1053-1113)
Teokset Pyhän Franciscuksen luostarisäännön noudattamisesta
Kirjallisuutta > Suomennokset

Olivi, Petrus Johannes: Kysymyksiä Sentenssien kirjasta II, Kysymys 76, Miten sielu tietää itsensä?. Suomennos Mikko Yrjönsuuri. Teoksessa Kotkavirta, Jussi (toim.): Persoonia vai ihmisiä, s. 110-115.  Helsinki:  Gaudeamus, 2007.
Olivi, Petrus Johannes: Sentenssejä ja kysymyksiä, Kysymys 57, Onko ihmisellä vapaa tahto?. Suomennos Mikko Yrjönsuuri. Teoksessa Kotkavirta, Jussi (toim.): Persoonia vai ihmisiä, s. 103-109.  Helsinki:  Gaudeamus, 2007.
Kirjallisuutta > Muuta kirjallisuutta

Burr, David: The Persecution of Peter Olivi. Transactions of the American Philosophical Society, 1976, n.s. 66. vsk, nro 5.
Burr, David: Olivi and Franciscan Poverty: The Origins of the Usus Pauper Controversy.  (Middle Ages Series)  Philadelphia:  University of Pennsylvania Press, 1989.
Burr, David: Olivi's Peaceable Kingdom. A Reading of the Apocalypse Commentary.  Philadelphia:  University of Pennsylvania Press, 1993.
Boureau, Alain & Piron, Sylvain (toim.): Pierre de Jean Olivi. Pensée scolastique, dissidence spirituelle et société.  Paris:  Vrin, 1999.
Madigan, Kevin: Olivi and the Interpretation of Matthew in the High Middle Ages.  University of Notre Dame Press, 2003.
Toivanen, Juhana: Peter Olivi on Internal Senses. British Journal for the History of Philosophy, 2007, 15. vsk, nro 3, s. 427-454.
Yrjönsuuri, Mikko: ”Petrus Johannes Olivin ihmiskäsityksen modernit piirteet”. Teoksessa Kotkavirta, Jussi (toim.): Persoonia vai ihmisiä, s. 95-102.  Helsinki:  Gaudeamus, 2007.
Aiheesta muualla

Burr, David (toim.): The Olivi Page (englanniksi)
Oliger, Livarius: Pierre Jean Olivi Catholic Encyclopedia.  1911. New York:  Robert Appleton Company. (englanniksi)
Olivi, Petrus Iohannis: Treatise on Usus Pauper (englanniksi)
Pasnau, Robert: Peter John Olivi The Stanford Encyclopedia of Philosophy. The Metaphysics Research Lab. Stanford University. (englanniksi)
Toivanen, Juhana: Animal consciousness : Peter Olivi on cognitive functions of the sensitive soul Väitöskirja. Jyväskylän yliopisto, 2009. (englanniksi)
Oliviana. Mouvements et dissidences spirituelles, XIIIe et XIVe siècles (ranskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Peter Olivi
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Tšekki  Alankomaat  Puola  Vatikaani 
Tieteilijät:  zbMATH 
Henkilöt:  Deutsche Biographie  DDB 
Muut:  SNAC  IdRef 
Käännös suomeksi
IK Tellus Bandy

| IK Tellus Bandy |
| --- | --- |

Koko nimi:  IK Tellus Bandy
Perustettu:  1921
Entiset nimet:  Tellusborgs IF
Kaupunki:  Tukholma
Kenttä:  Gubbängen
– kapasiteetti:  2 000
Värit:           
Sarja:  Allsvenskan
IK Tellus Bandy on vuonna 1921 Tukholman Tellusborgin alueella perustetun urheiluseura Tellusborgs IK:n jääpallojaosto. Seuran alkuperäinen nimi oli parin ensimmäisen vuoden ajan Tellusborgs IF.
Historia

IK Tellusin ensimmäinen laji oli jalkapallo, mutta jääpallo tuli mukaan jo 1920-luvun puolivälissä. Seura on näkyvästi edustettu naisten käsipallossa ja myös yleisurheilussa. Seura pelasi jääkiekkoa vielä 1960-luvulla.
IK Tellus pelasi ensimmäisinä vuosinaan Mälaren-järven jäällä. Varsinainen kotikenttä oli aluksi Söderstadion ja vuodesta 1990 Zinkensdammin tekojää.
IK Tellus on pelannut 2010-luvulla pääosin Allsvenskanissa eli toiseksi korkeimmalla sarjatasolla. Seura nousi keväällä 2016 ensimmäisen kerran Ruotsin jääpallon pääsarjaan Elitserieniin IFK Kungälvin luopuessa sarjapaikasta. IK Tellus säilyi pääsarjassa kolmen kauden ajan ja nousi yhden Allsvenskan-kauden jälkeen keväällä 2020 takaisin Elitserieniin.
Aiheesta muualla

Joukkueen virallinen sivu
Allsvenskan 2024-2025
IF Boltic, Karlstad
Djurgårdens IF
Falu BS
Kalix Bandy
Gustavsbergs IF
Katrineholm Bandy
IFK Kungälv
IFK Rättvik
Lidköpings AIK
Mölndal Bandy
Nässjö IF
IK Tellus, Tukholma
Tillberga Västerås
Tranås BoIS
Örebro SK
Deering

Deering tarkoittaa seuraavia paikkakuntia ja henkilöitä:
Deering, pikkukaupunki Alaskan osavaltiossa Yhdysvalloissa
Deering, kaupunki New Hampshiren osavaltiossa Yhdysvalloissa
Deering, pikkukaupunki Pohjois-Dakotan osavaltiossa Yhdysvalloissa
Deering, sukunimenä:
Chad Deering (s. 1970), yhdysvaltalainen jalkapalloilija
Michael Deering, Mikey D (s. 1967), yhdysvaltalainen rap-artisti
Rupert Deering, Norfolkinsaaren vankisiirtolan komentaja
William Deering (1826–1913), yhdysvaltalainen liikemies ja hyväntekijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deering”, voi hakea sivunnimihaulla, laajalla sivunnimihaulla tai tekstihaulla.
Simpukan- ja kotilonkuorirahat

Kiinalaisia simpukkarahoja.
Simpukankuoriraha tai simpukkaraha (engl. cowrie, cowries) on monilla alueilla historiallisesti käytetty vaihdon väline. Niitä kutsutaan myös valuuttana sanalla kaurikotilo tai kauri. Simpukankuorirahat olivat yleensä joko kokonaisia merisimpukoita tai niiden osia, jotka usein työstettiin helmiksi tai muotoiltiin muilla tavoin. Kaurikotiloiden käyttö kaupankäynnissä alkoi tavaran vaihtona, jolloin kuorilla oli arvo kehon koristeina. Talousantropologit ovat keskustelleet helmien eroista hyödykkeinä ja rahana.
Simpukan- ja kotilonkuoria on käytetty rahana Amerikassa, Aasiassa, Afrikassa ja Australiassa. Maailmanlaajuisesti yleisimmin käytetty laji oli Cypraea montea -kotilo. Tätä lajia esiintyy eniten Intian valtameressä, ja sitä on kerätty Malediiveilla, Sri Lankassa, Malabarin rannikolla, Borneossa ja muilla Indonesian saarilla sekä useilla Afrikan rannikon alueilla Ras Hafunista Mosambikiin. Kotilonkuorirahalla oli merkittävä osuus Afrikan, Etelä- ja Itä-Aasian välisissä kauppayhteyksissä.
On kuitenkin kiistanalaista, voidaanko tällaisia "primitiivisiä" rahoja pitää rahana sanan täydessä merkityksessä.lähde? On viitattu siihen, että niitä käytettiin kyllä esimerkiksi avioliitosta sovittaessa tai vastalahjaksi saaduista lahjoista, mutta ei maksuvälineenä päivittäisissä ostoksissa, sillä peruselintarvikkeet ja monet muut hyödykkeet tuotti kukin talous itse. Lisäksi niitä käytettiin, paitsi maksuvälineinä, myös koruina ja arvoaseman merkkeinä. Toisaalta on pidetty ilmeisenä, että rahan tavoin nekin ovat toimineet, paitsi vaihdon välineinä, myös arvon mittana ja erityisesti arvon säilyttäjänä.
Yleisimmin rahana käytetty kotilo, Monetaria moneta. Piirros vuodelta 1742.
Pohjois-Amerikassa

Pohjois-Amerikan itärannikolla useat intiaanikansat käyttivät vaihtovälineenä wampumeja, eräänlaisia kampavenussimpukan (Mercenaria mercenaria) kuorista valmistettuja helminauhoja ja -vöitä. Varsinkin irokeesiliittoon kuuluneet heimot valmistivat niistä lankaan pujottamalla nauhoja ja kiinnitettäviä koristeellisia vöitä.   Alun perin niitä käytettiin lähinnä seremoniallisiin tarkoituksiin, mutta myöhemmin rannikolla asuneet heimot alkoivat käyttää niitä myös vaihdon välineinä varsinkin käydessään kauppaa sisämaassa asuneiden heimojen kanssa. Koska ensimmäisillä alueelle muuttaneilla eurooppalaisilla siirtolaisilla ei ollut käytössään metallirahaa, alkuaikoina hekin käyttivät wampumeja rahana, sillä ne olivat arvokkaita, melko harvinaisia mutta kuitenkin saatavilla.
Pohjois-Amerikan länsirannikolla Alaskasta pohjois-Kaliforniaan saakka arvostetuin kuori oli 
dentalium, erään hammaskotiloajin (Scaphopoda) kuori.  Tämän kotilon kuori on luonnostaan avoin kummastakin päästä, ja niitä voidaan helposti pujottaa langan ympärille. Tällaisen rahan arvo määräytyi sen pituuden, ei kotoloiden lukumäärän mukaan; suurimpana rahayksikkönä oli "ligua", joka vastasi noin 1,83 metrin pituista nauhaa.
Kalifornian keski- ja eteläosissa oliivikotelon Olivella biplicata kuoresta on valmistettu helmeä muistuttavia esineitä jo ainakin 9000 vuoden ajan.  Vanhemmista arkeologisista kohteista niitä on kuitenkin löydetty vain pieniä määriä, mikä viittaa siihen, ettei niitä alun perin käytetty rahana vaan ainoastaan koriste-esineinä.  Mutta hieman yli 1000 vuotta sitten chumashit Santa Barbaran kanaalin saarilla alkoivat veistää helmiä oliivikotelon kuorista niin suuria määriä, että samalla syntyneistä jätteistä muodostui metrin korkuisia kasoja. Pyöreitä helmiä alettiin käyttää rahana kaikkialla nykyisen Etelä-Kalifornian alueella.. Suunnilleen vuodesta 1500 aina 1800-luvun lopulle saakka Keski-Kalofornian miwok-, ohlone-, patwin-, pomo- ja wappo-kansat käyttivät kaksikuorisen saxidomus-simpukan kuorista valmistettuja rahoja.
Afrikassa

Afrikassa simpukan- ja kotilonkuoria käytettiin laajalti rahana 1800-luvun puoliväliin saakka. Kongon kuningaskunnassa rahoina käytettiin pienen Olivella nana -kotilon säihkyviä kuoria, joita kerättiin Ilha de Luandan saarella. Ne levisivät käyttöön laajemmallekin, aina Beniniin saakka. Kongossa ne tunnettiin nimellä znimbu tai zimbo.  Myös suuren maakotelon Achatina monetaria kuoria käytettiin rahoina Benguelassa renkaiksi leikattuina. Ugandan siirtomaavallan alussa brittiläiset upseerit saivat päivärahaa kauriokotiloissa, jotta he saattoivat osta elintarvikkeita paikallisilta markkinoilta, vaikka heidän varsinainen palkansa maksettiin Euroopan valuutassa.
Länsi-Afrikassaa kaurikotiloita käytettiin maksuvälineenä laajalla alueella. Niitä saatettiin käyttää päivittäistavaroiden ja työkalujen ostamiseen, sekä verojen ja kunnianosoitusten maksamiseen viranomaisille. Kaurikotiloita käytettiin myös työntekijöiden palkkaamiseen.
Afrikassa > Orjakaupassa

Kaureja maksuksi vaativat myös orjien myyjät. Orjuuttamista motivoi halu ansaita yhä suurempia rahavaroja, jonka takia kaurikotilot olivar arvokasta valuuttaa, jonka sosiallinen hinta oli huomattavan vähäinen verrattuna kaupankäynnin nimellisarvoon.
Kauririkotiloiden käyttöä rahana orjakaupassa tutkineet Jan  Hogdendorn ja Marion Johnson toteavat:
Kaikista orjakaupassa vaihdetuista ulkomaisista hyödykkeistä simpukkarahat koskettivat yksilöitä kaikkein laajimmin ja useimmin heidän päivittäisessä elämässään. Erityisesti tulotasoltaan alimmassa osassa väestöä ihmiset, jotka eivät koskaan omistaneet muita tuontitavaroita, käyttivät usein kaurikotiloiden valuuttaa paikallisilla markkinoilla ruoan ja muiden välttämättömyyksien ostamiseen. Orjakaupan monista seurauksista simpukkavaluutalla oli kaikkein yleisin vaikutus, joka ulottui laajimmalle alueelle ja vaikutti tavallisiin länsiafrikkalaisiin.